CELEX: C2006/108/41
Language: et
Date: 2006-05-06 00:00:00
Title: Kohtuasi T-46/05:  3. veebruaril 2005  esitatud hagi — Euroopa Ühenduste Komisjon  versus  Environmental Management Consultants Ltd

6.5.2006   
            
            
               ET
            
            
               Euroopa Liidu Teataja
            
            
               C 108/22
            
         3. veebruaril 2005 esitatud hagi — Euroopa Ühenduste Komisjon versus Environmental Management Consultants Ltd
   (Kohtuasi T-46/05)
   (2006/C 108/41)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: advokaat D. Triantafillou, keda abistas advokaat N. Koroyiannakis)
   
      Kostja: Environmental Management Consultants Ltd (Nikosia, Küpros)
   Hageja nõuded
   
               —
            
            
               Mõista kostjalt välja 44 056,81 eurot, seal hulgas põhisumma 31 965,28 eurot ja intressi alates deebetiteate esitamise kuupäevast kuni 31. jaanuarini 200512 091,53 eurot.
            
         
               —
            
            
               Mõista kostjalt välja viivitusintressi summas 9,62 eurot päevas alates 1. veebruarist kuni võla täieliku tasumiseni.
            
         
               —
            
            
               Mõista kohtukulud välja kostjalt.
            
         Väited ja peamised argumendid
   Euroopa Ühendus, mida esindas Euroopa Komisjon, sõlmis kostjaga lepingu vastavalt kolmandate riikide ja rahvusvaheliste organisatsioonide eriprogrammi tingimustele. Leping puudutas eelkõige projekti nimetusega “Galvaniseerimise ja metallikeemia sisemiste protseduuride esitlemine” ning see olema läbi viidud 30 kuu jooksul alates 1. novembrist 1998. Komisjon kohustus vastavalt lepingule projekti läbiviimisel rahaliselt toetama arvestatavaid kulusid 50 % ulatuses ning täiendavaid kulusid 100 % ulatuses, mis ei ületa 538 000 eurot.
   Töid koordineerinud ettevõtja muutus mais 1999 maksejõuetuks ja peatas 5. veebruaril 1999 alustatud projekti täitmise. Hoolimata konsortsiumi ülejäänud liikmete pingutustest ei õnnestunud leida uut koordinaatorit. Olles välja selgitanud, et ülejäänud konsortsiumi likmetega ei ole võimalik projekti jätkata, otsustas komisjon lepingu lõpetada. Komisjon teavitas 16. juuni 2000. aasta kirjas oma otsusest kostjat, paludes viimasel esitada kuluaruanne ja ajavahemikus veebruarist kuni märtsini 1998 teostatud tööde tehniline raport.
   Kostja esitas kuluaruande perioodi 1.11 — 30.04.2000 kohta, kuid komisjon otsustas hinnata personalikulusid üksnes veebruar kuni mai 1999 osas, mida ta pidas programmi tegelikuks kestvuseks, ning arvestada selle hulka inventari kulud. Nende arvutuste põhjal nõustus komisjon kuludega summas 23 404,72 eurot ning käesolevaga taotleb 31 965,28 euro suuruse summa tagasimaksmist, mis hõlmab ülejäänud ettemakseid, mis ta kostjale maksis, ja vastavalt asjaomastele sätetele intresside tasumist sellest summalt.